open-index/open-wikipedia-markdown huggingface dataset:
Haverin kultakaivosmuseo

**Haverin kultakaivosmuseo** sijaitsee Viljakkalassa, Ylöjärvellä. Haverin kaivos aloitti toimintansa rautakaivoksena ja ensimmäiset asiakirjamerkinnät kaivoksesta löytyvät vuodelta 1735. Viimeksi kaivostoimintaa Haverissa harjoitti Oy Vuoksenniska Ab vuosina 1935-1960, tällöin päätuotteina oli kulta, hopea ja kupari. Merkittävä osa kaivostoimintaan liittyneistä rakennuksista on säilynyt ja kaivoskylän alkuperäinen muoto on edelleen selkeästi nähtävissä. Maastosta löytyy muun muassa neljä avolouhosta, rautamalmin louhinnan ajalta, joista syvin on 35 metriä ja kullan louhinnan ajasta muistuttaa 85 metriä syvä avolouhos, joka on nykyisin täytetty vedellä. Kaivosmuseossa pääsee tutustumaan kaivoksen toimintaan ja esillä on erittäin monipuolinen kokoelma kivinäytteitä ja kaivoksen toimintaan liittyvää esineistöä. Kaivosmuseon alueella liikutaan turvallisuussyistä ainoastaan oppaan johdolla.

## Lähteet
Mount Shasta

**Mount Shasta** on Kaskadeihin kuuluva uinuva tulivuori (4&nbsp;317&nbsp;m) Yhdysvalloissa Kalifornian osavaltion pohjoisosassa. Se sijaitsee Shastan–Trinityn kansallismetsässä, noin 120 kilometriä Reddingin kaupungista pohjoiseen, ja hallitsee maisemaa laajalla alueella.

## Lähteet

## Aiheesta muualla
Wesley Fofana

**Wesley Fofana** (s. 17. joulukuuta 2000 Marseille, Ranska) on ranskalainen jalkapalloilija. Hän on pelipaikaltaan keskuspuolustaja. Hän edustaa Englannin Valioliigassa pelaavaa Chelseaa, johon hän siirtyi Leicester Citystä elokuussa 2022. Hänen sopimuksensa Chelsean kanssa ulottuu kesäkuun 2029 loppuun.

Ennen siirtymistään Leicester Cityyn Fofana edusti kotimaassaan Ranskassa tuolloin Ligue 1:ssä pelannutta AS Saint-Étienneä. Hän pelasi 20 Ligue 1 -ottelua ja teki niissä yhden maalin, joulukuussa 2019 OGC Niceä vastaan. Eurooppa-liigassa hän pelasi kaksi ottelua. Leicesterissä hän pelasi runsaan kahden kauden aikana 37 ottelua Valioliigassa, kuusi peliä Eurooppa-liigassa sekä viisi ottelua Konferenssiliigassa, jossa hän teki yhden maalin. Hän pelasi neljä ottelua, mukaan lukien finaali, Leicesterin voittaessa FA Cupin 2021. Hän oli pohjeluun murtuman vuoksi yli seitsemän kuukautta sivussa kaudella 2021–2022.

Fofana pelasi debyyttikaudellaan 2022–2023 Chelseassa 15 ottelua Valioliigassa ja viisi peliä Mestarien liigassa. Hän teki kummassakin kilpailussa yhden maalin. Hän joutui lokakuussa 2022 tulleen polvivamman vuoksi jäämään neljäksi kuukaudeksi tauolle. Kauden 2023–2024 hän oli kokonaan sivussa ristisidevamman vuoksi. Kaudella 2024–2025 hän kärsi leikkausta vaatineesta takareisivammasta. Hän pelasi kauden aikana 14 valioliigaottelua, kaikki avauskokoonpanossa.

Fofana pelasi yhden ottelun Ranskan alle 19-vuotiaiden maajoukkueessa ja viisi ottelua alle 21-vuotiaiden maajoukkueessa. Hän pelasi yhden ottelun alle 21-vuotiaiden EM-kilpailuissa 2021. Ranskan jalkapallomaajoukkueessa hän pelasi toistaiseksi ainoan ottelunsa EM-karsintaottelussa Gibraltaria vastaan kesäkuussa 2023.

## Lähteet
Mutassim Gaddafi

**Mutassim Billah Gaddafi** (, transliteroituna myös **Al-Moa'tassem Bellah Al-Qaddafi** tai **Al-Mu'tasim Bi'llah al-Qadhafi**; 18. joulukuuta 1974 – 20. lokakuuta 2011) oli libyalainen upseeri ja Libyan kansallinen turvallisuusneuvonantaja vuosina 2008–2011. Hän oli myös Libyan entisen johtajan Muammar Gaddafin neljäs poika ja tämän sisäpiirin jäsen. Vuonna 2011 Gaddafi saatiin kiinni Sirten taistelun aikana ja hänet tapettiin isänsä mukana.

## Ura politiikassa
### Neuvottelut Yhdysvaltain kanssa
Gaddafi tapasi Yhdysvaltain ulkoministeri Hillary Clintonin huhtikuussa 2009. Tämä oli merkittävin kyseisten maiden välinen diplomaattinen tapaaminen sen jälkeen, kun ne olivat käynnistäneet suhteensa muutamia vuosia aiemmin. Samana vuonna hän tapasi myös senattorit John McCainin ja Joseph Liebermanin. Tällöin hän ilmaisi tarpeen Libyan auttamisesta sotilaallisesti.

### Mahdollinen seuraaja
Gaddafi asui Egyptissä muutamia vuosia, sillä hän oli väitetysti yrittänyt kaapata vallan isältään. Hän kuitenkin palasi myöhemmin takaisin Libyaan esimerkiksi työskennelläkseen kansallisena turvallisuusneuvonantajana. 

## Yksityiselämä
Gaddafi tunnettiin hänen tuhlailevasta elämäntyylistään. Esimerkiksi hän matkusti usein joulunaikaan Saint-Barthélemyn saarelle yksityiskoneellaan, vuokrasi useita kerroksia Lontoon ja Pariisin kalleimmista hotelleista ystäviensä käyttöön ja lähti Italiaan kalliille kampaajalle. Gaddafia kuvailtiin myös kunnianhimoiseksi ja halusi tehdä asioita paremmin kuin hänen isänsä. Hän myös keskusteli usein autoritaarisista johtajista, kuten Adolf Hitleristä. Malli Vanessa Hessler oli Gaddafin kanssa suhteessa vuosien 2007 ja 2011 välillä, ja jatkoi tämän tukemista vielä tämän kuoleman jälkeen. Häntä myös syytettiin seksuaalisesta hyväksikäytöstä yhden Gaddafin naisystävän Talitha Van Zonin ystävän toimesta.

## Kuolema
Mutassim Gaddafi vangittiin 20. lokakuuta 2011 Sirten taistelun päätyttyä. Hänen väitettiin jääneen kiinni yritettyään paeta kaupungista autolla. Erään kapinallisen mukaan Gaddafi ampui heitä kohti kiinnijäämisen hetkellä. Häntä ammuttiin kaulaan, kun hän oli väitellyt kaappaajiensa kanssa uskonnosta. Hänestä otetut kuvat osoittivat, että hän oli loukkaantunut ja tajuton, mutta todennäköisesti elossa. Isänsä tavoin häntä ei haudattu päivää kuolemansa jälkeen islamin tapojen vastaan.

## Lähteet
Louise Schack Elholm

**Louise Schack Elholm** (s. 26. lokakuuta 1977 Sorø) on tanskalainen Venstren poliitikko, joka toimi Tanskan kirkko-, maaseutu- ja pohjoismaisen yhteistyön ministerinä joulukuusta 2022 marraskuuhun 2023. Hän on istunut kansankäräjillä vuodesta 2007.
## Yksityiselämä
Myös Louise Schack Elholmin mies Torsten Schack Pedersen on Venstren kansanedustaja. Heillä on kaksi lasta.
## Lähteet

## Aiheesta muualla
* ''Louise Schack Elholm'' Tanskan kansankäräjien verkkosivuilla
Thomas Danielsen

**Thomas Nolsøe Danielsen** (s. 24. kesäkuuta 1983 Fjerritslev) on tanskalainen Venstren poliitikko ja Tanskan nykyinen liikenneministeri joulukuusta 2022. Hän on istunut kansankäräjillä vuodesta 2011. Koulutukseltaan hän on automekaanikko ja pankkineuvoja.
## Lähteet

## Aiheesta muualla
* ''Thomas Danielsen'' Tanskan kansankäräjien verkkosivuilla
Kurun ulkomuseo, koulumuseo ja Vänrikki Stoolin tupa

**Kurun ulkomuseo, koulumuseo ja Vänrikki Stoolin tupa** sijaitsevat Kurussa, Ylöjärvellä. Kurun ulkomuseoalueella, joka sijaitsee Hoppasojan notkelmassa, on paljon mielenkiintoista nähtävää, sieltä löytyvät Kurun ulkomuseo, koulumuseo ja Vänrikki Stoolin tupa. Ulkomuseon pihapiirissä on kaikkiaan kuusi rakennusta, joista keskeisin on Vänrikki Stoolin tupa. Kaikissa museon rakennuksissa esitellään kattavasti entisajan elämään liittyvää esineistöä ja siellä pääsee tutustumaan historiallisiin henkilöihin ja entisajan käsityötaitoihin.

## Lähteet
Petrofysiikka

**Petrofysiikka** on geologian osa-alue, joka liittyy geologian lisäksi geofysiikkaan. Siihen kuuluu mineraalien ja kivien fysiikka. Sitä hyödynnetään teollisuuden raaka-ainevarojen etsinnässä, ympäristön geologisten ominaisuuksien tutkimisessa ja rakennussuunnitelmia tehdessä. Petrofysiikkaan kuuluva tutkimus selvittää maalajeissa ja kallioperässä tapahtuvia muutoksia. Petrofysiikka on suurelta osin poikkitieteellinen tiede, jossa yhdistyvät geologia, geofysikaaliset mittaukset, fysiikka ja kemia. Sitä hyödynnetään yhteiskunnallisten käyttökohteiden lisäksi lukuisissa tieteellisissä tutkimuksissa, kuten ympäristö- ja ilmastotieteissä ja biologiassa. Myös meteorien tutkimus kuuluu petrofysiikkaan ja sen avulla saadaan tietoa avaruudessa kiertävien kappaleiden ominaisuuksista. Myös lääketieteessä käytettyjen aineiden tutkimuksessa hyödynnetään petrofysiikkaa.

Petrofysiikassa käytetyt suureet ovat joko skalaari-, vektori- tai tensorisuureita riippuen siitä, liittyykö mitattaviin ominaisuuksiin tiettyjä suuntia. Petrofysiikassa tehdyt mittaustavat ovat riippuvaisia ympäristöolosuhteista. Petrofysiikan menetelmin mitattavia asioita ovat painovoima, magnetismi, sähkökenttä, sähkömagnetismi, seismiikka, geotermiikka ja radioaktiivisuus. Petrofysiikan tutkimuksissa käytetään kalliopaljastimia, joiden avulla voidaan selvittää maaperän magneettisuutta, sähköluotaimien avulla voidaan selvittää maaperän sähkönjohtavuutta ja painovoimaa tutkimalla voidaan selvittää maaperän tiheyttä ja sen vaihteluita.



## Lähteet

## Aiheesta muualla
*https://www.sgs.fi/fi-fi/oil-gas/upstream/subsurface-consultancy/specialized-studies/petrophysics-and-geology
Rush (Måneskinin albumi)

**Rush!** on italialaisen rockyhtye Måneskinin kolmas studioalbumi, joka julkaistiin 20. tammikuuta 2023.

## Kappaleet Rush!
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
## Kappaleet Rush! (Are U Coming?)
# 
# 
# 
# 
# 

## Arvostelut
* Kulttuuritoimitus: 
* Soundi: 

## Lähteet
Nahkasienet

**Nahkasienet** eli **nahakat** on kääväkkäisiin kuuluva kantasienten muotoryhmä. Nahkasienet ovat orvakoita, joiden itiöemä on suhteellisen paksu, ehjänä irtoava, nahkamainen levy. Itiöemä on muiden orvakoiden tapaan ainakin osittain pinnanmyötäinen, mutta se voi ulota hyllyiksi tai ruusukkeiksi. Itiölava on sileä, eikä siinä näy piikkejä, pillejä tai helttoja. Nahkasienet ovat puun lahottajia, jotka lahottavat kuollutta puuainesta ja sahatavaraa. Esimerkiksi verinahakka (*Stereum sanguinolentum*) lahottaa kuitenkin myös eläviä kuusia. Nahkasienten rihmasto vähentää puun polttoarvoa, ja osa lajeista on taloudellisesti merkittäviä puiden kasvitautien aiheuttajia. Purppuranahakka (*Chondrostereum purpureum*) aiheuttaa harmaakiiltotautia esimerkiksi hedelmäpuihin.

## Nahkasieniä sisältäviä sukuja
Nahkasieniä on muun muassa seuraavissa suvuissa:

* Kuusinahakat (*Amylostereum*)
* Purppuranahakat (*Chondrostereum*)
* Kielinahakat (*Stereopsis*)
* Karvanahakat (*Stereum*)
* Lohkonahakat (*Xylobolus*)

## Lähteet
* 

### Viitteet
Minervan temppeli (Assisi)

**Minervan temppeli** on antiikin roomalainen, Minervalle omistettu temppeli. Se sijaitsee Assisissa Keski-Italiassa. Minerva oli viisauden ja rauhan jumalatar. Uusien tutkimusten mukaan temppeli lienee kuitenkin ollut Herculeen temppeli. Nykyään rakennus on nimeltään **Santa Maria sopra Minerva**.

Rakennuksen julkisivussa on kuusi korinttilaista pylvästä, ja sen ulkoseinät ovat myös säilyneet. Sen sisällä on Francesco Appianin ja Martino Knollerin sekä monen muun merkittävän taiteilijan maalauksia.

Rakennuksen sisäosat ovat nykyään pääosin 1700-luvun asussa. Alttarin takana on latinankielinen kirjoitus, jossa kerrotaan, että *...tämä kunniakas temppeli, alun perin omistettu Minervalle, väärän tiedon jumalattarelle, on nyt omistettu oikean viisauden äidille.* 
## Historiaa
Temppeli rakennettiin arviolta vuosina 28–25, keisari Augustuksen hallintokaudella. Sen jälkeen kun pakanatemppelit oli suljettu 400-luvulla, jäi rakennus vaille käyttöä. Sen muuttivat kirkoksi noin sata vuotta myöhemmin benediktiinimunkit. Kirkko sai nimen San Donato. Vuoden 1212 toukokuulta on säilynyt asiakirja, jossa munkit vuokraavat rakennuksen sadaksi vuodeksi eteenpäin.

1400-luvulla rakennus sai uutta käyttöä, kun siitä tuli Assisiin kaupungintalo ja sen tiloissa oli myös tuomioistuin ja vankila. Vuonna 1539 paavi Paavali III määräsi, että rakennus pitää muuttaa jälleen kirkoksi. Kirkolle annettiin nimi Santa Maria Sopra Minerva. Tuolloin alkoivat kunnostustyöt, jotka kestivät aina 1600-luvulle saakka. Silloin valitettavasti hävitettiin temppelin cella, sillä rakennusta pidennettiin. Lisäksi rakennettiin kellotorni, Torre del Popolo. Saksalainen runoilija Goethe teki matkan Italiaan vuonna 1786 ja sanoi, että temppeli oli ensimmäinen hänen näkemänsä  hyvässä kunnossa ollut antiikin ajan rakennus.

Kun Napoleonin joukot miehittivät Italiaa 1810-luvulla, munkit pakotettiin luopumaan kirkosta. Se palautettiin heille vuonna 1918.

Viime vuosina rakennusta on kunnostettu ja töiden yhteydessä on löydetty antiikin aikaista lattiaa ja seinien jäännöksiä. Vuonna 2012 on tehty sopimus, jonka mukaan benediktiinimunkit saavat hallita rakennusta seuraavat sata vuotta.

## Lähteet

## Aiheesta muualla
* http://www.expedia.fi/Tempio-Romano-Di-Minerva-Assisi-Historic-Center.d6073794.nahtavyydet
* https://www.travalour.com/attraction/12163-church-of-santa-maria-sopra-minerva-in-assisi
Kimmerikon

**Kimmerikon** (, myös *Kimmeris*, ; ) oli antiikin aikainen kaupunki ja kaupunkivaltio (*polis*) Taurikessa Skyytiassa, nykyisellä Krimin niemimaalla Ukrainassa. Se sijaitsi lähellä nykyistä Borysivkan kylää.

## Maantiede

Kimmerikonin kaupunki sijaitsi Tauriken eli Taurien Khersonesoksen itäosassa länteen Kimmeroksen Bosporoksesta (nyk. Kertšinsalmi), nykyisen maantieteen termeillä Krimin niemimaan itäpään käsittävän Kertšin niemimaan etelärannikolla Mustanmeren rannalla. Paikka oli noin 50 kilometriä etelään nykyisestä Kertšin kaupungista. Kaupunki oli rakennettu Kimmerion-vuoren (, nyk. Aghirmisch Daghi tai Opuk) lounaisrinteeseen. Kimmerikonin kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

## Historia

Kimmerikon oli kreikkalainen siirtokunta, jonka perustivat Joonian Miletoksesta tulleet asuttajat arkaaisella kaudella 500-luvulla eaa. Paikalla oli kuitenkin ennen tätä varhaisempi kimmerialainen asutus. Kaupungin historiasta tiedetään vain vähän. Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Klassisella kaudella 400-luvulla eaa. Kimmerikon saattoi kuulua Ateenan johtamaan Deloksen meriliittoon. Samalla vuosisadalla Kimmerikon tuli osaksi Bosporoksen valtakuntaa, ja kuului tämän jälkeen Pantikapaionin alaisuuteen. Kaupunki toimi linnoituksena skyyttejä vastaan. Kimmerikon kukoisti roomalaisella kaudella ensimmäisellä vuosisadalla ja 100-luvulla jaa. Kaupunki tuhoutui tulipalossa 200-luvulla jaa.

## Rakennukset ja löydökset

Kimmerikonin kaupunki on ollut ympäröity tornein varustetuin muurein, joista on löydetty osia sekä kaupungin akropoliilta että alakaupungista. Ne ajoitetaan 400- tai 300-luvulle eaa. Muurit sulkivat sisäänsä noin kahden neliökilometrin kokoisen alueen. Löytöihin lukeutuu myös rakennusten jäänteitä 500-luvulta eaa. aina hellenistiselle ja roomalaiselle kaudelle saakka. Varhaisimmat keramiikkalöydöt ovat 500-luvulta eaa. Kaupungista tehtyjä esinelöytöjä on Kertšin museossa.

## Lähteet
Kultainen Venla 2022

**Kultainen Venla 2022** oli järjestyksessään kolmastoista Kultainen Venla -palkintogaala, jossa jaettiin palkintoja vuoden 2022 parhaille suomalaisille televisio-ohjelmille ja niiden tekijöille. Gaala järjestettiin 20. tammikuuta 2023 Kansallisoopperassa ja lähetettiin suorana MTV3:lla. Gaalan juontajina toimivat Vappu Pimiä, Ernest Lawson ja Joonas Nordman.

Eniten ehdokkuuksia saivat Ylen komediasarja *[[Aikuiset (televisiosarja)|Aikuiset]]* (5 ehdokkuutta) ja Elisa Viihde Viaplayn draamasarja *[[Munkkivuori (televisiosarja)|Munkkivuori]]* (4 ehdokkuutta). *Munkkivuori* myös voitti kaikissa neljässä kategoriassaan. Toiseksi eniten palkintoja sai *[[Elämäni biisi]]* -ohjelma kolmella palkinnolla.

Gaalalla oli MTV3:lla katsojia keskimäärin 814&nbsp;000.

## Ehdokkaat
Voittajat on listattu ensimmäisenä ja merkitty kaksoisristillä ().
### Ohjelmat

### Tekijät

### Yleisöpalkinnot

### Elämäntyöpalkinto
* Helena Petäistö

## Lähteet

## Aiheesta muualla
* Kultainenvenla.fi
* Kultainen Venla 2022 -finalistit
* Kultainen Venla 2022 -yleisöäänestyksen finalistit
* Kultainen Venla 2022 -voittajat
Nymfaia

**Nymfaia** () tai **Nymphaea** (lat.) voi viitata seuraaviin:

* Nymfaion eli Nymfaia, antiikin aikainen kaupunki Skyytiassa
* lumpeet eli neidonlumpeet (*Nymphaea*), vesikasvisuku
Borysthenes

**Borysthenes** (, myös ) voi viitata seuraaviin:

* Dnepr, joki nykyisessä Ukrainassa, antiikin Borysthenes eli Danapris Skyytiassa
* Berezan, saari nykyisessä Ukrainassa Dnepr-joen suulla, antiikin Borysthenes Skyytiassa
* Olbia eli Borysthenes, antiikin aikainen kaupunki Skyytiassa
* Borysthenes, Borysthenes-jokeen liitetty hahmo kreikkalaisessa mytologiassa
Kytaia (Skyytia)

**Kytaia** (, myös *Kytaion*,  , *Kytai*, ; ) oli antiikin aikainen kaupunki ja kaupunkivaltio (*polis*) Taurikessa Skyytiassa, nykyisellä Krimin niemimaalla Ukrainassa. Se sijaitsi lähellä nykyistä Zavitnen kylää.

## Maantiede

Kytaian kaupunki sijaitsi Tauriken eli Taurien Khersonesoksen itäosassa, nykyisen maantieteen termeillä Krimin niemimaan itäpään käsittävän Kertšin niemimaan kaakkoisrannikolla Mustanmeren rannalla. Sen paikka on noin 40 kilometriä etelään nykyisestä Kertšin kaupungista. Kaupunki oli rakennettu rannikkotasangolla olevalle kukkulalle. Arvellaan, että noin puolet kaupungin paikasta on nykyisin huuhtoutunut mereen. Kytaian kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.

## Historia

Kytaia oli kreikkalainen siirtokunta, jonka perustaminen ajoitetaan arkaaiselle kaudelle 500-luvun eaa. lopulle tai 400-luvun eaa. alkuun. Kytaian emäkaupunkia ei tunneta; sen arvellaan olleen joko joku Joonian kreikkalaiskaupungeista tai joku Mustanmeren alueen varhaisemmista kreikkalaisista siirtokunnista.

Klassiselta kaudelta 400-luvulta eaa. lähtien tai viimeistään 300-luvulle eaa. tultaessa Kytaia oli tullut osaksi Bosporoksen valtakuntaa ja kuului Pantikapaionin alaisuuteen. Arkeologian perusteella kaupunki on kukoistanut erityisesti 300- ja  200-luvuilla eaa. Sen talous perustui viljanvientiin Ateenaan, Khiokseen ja Mustanmeren etelärannikon kaupunkeihin, sekä kalastukseen. 100-luvulla eaa. kaupunki taantui jonkun verran. Samalla vuosisadalla Kytaia tuli osaksi Pontoksen valtakuntaa. Ajanlaskun alun jälkeen Kytaia oli osa Rooman valtakuntaa, ja koki toisen kukoistuskauden, jota kesti 300-luvulle jaa. saakka. Kaupunki lakkasi olemasta varhaisella bysanttilaisella kaudella 500-luvulla.

## Rakennukset ja löydökset

Kytaian kaupunki on ollut ympäröity torneilla varustetuin muurein, jotka ajoitetaan 300-luvulle eaa. Muurit tuhoutuivat 200- tai 100-luvulla eaa., jonka jälkeen ne kunnostettiin. Kaupungissa on ollut kivestä tehtyjä rakennuksia ehkä jo 400-luvulla eaa. tai viimeistään 300-luvulla eaa., mutta varsinaisen kaupungin asemakaava tunnetaan vain huonosti.

Arkeologisiin löydöksiin lukeutuu mahdollisesti agoran paikka sekä pyhäkköjen jäänteitä ja suuri tuhka-alttarikumpu. Kytaiassa oli kultit ja näin oletettavasti myös pyhäköt ainakin Afroditelle, Apollonille, Artemiille, Demeterille ja Korelle, Dionysokselle, Kybelelle eli jumalten äidille, Herakleelle sekä Zeukselle (Zeus Bronton), sekä jollekin heerokselle, mahdollisesti kaupungin perustajalle.

Kaupungin ympäristöstä on löydetty useita hautoja. Varhaisimmat haudat ovat 300-luvulta eaa. ja suurin osa kristilliseltä kaudelta. Klassisen ja hellenistisen kauden nekropoliit ovat kaupungin pohjois- ja koillispuolella.

## Lähteet
Kytaia

**Kytaia** () tai **Cytaea** (lat.) voi viitata seuraaviin:

* Kytaia, antiikin aikainen kaupunki Skyytiassa
* Kotais eli Kytaia, antiikin aikainen kaupunki Kolkhiissa
* *[[Cytaea (suku)|Cytaea]]*, hämähäkkisuku
Theodosia

**Theodosia** () eli **Ardabda** () oli antiikin aikainen kaupunki ja kaupunkivaltio (*polis*) Taurikessa Skyytiassa, nykyisellä Krimin niemimaalla Ukrainassa. Se sijaitsi nykyisen Feodosijan kaupungin paikalla.

## Maantiede

Theodosian kaupunki sijaitsi Tauriken eli Taurien Khersonesoksen etelärannikolla. Sen kaupunkikukkulana toimi Karantinnaian kukkula nykyisen Feodosijan kaupungin länsipuolella. Kaupungilla oli suuri satama, johon sanotaan mahtuneen 100 laivaa. Theodosian kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Kaupungin ympäristö oli hedelmällistä maaperää.

## Historia

Theodosia oli kreikkalainen siirtokunta, jonka perustivat Joonian Miletoksesta tulleet asuttajat arkaaisella kaudella noin vuonna 550–500 eaa. Sen paikalla saattoi olla varhaisempi paikallisten taurien asutus. Myöhemminkin kaupungin väestö koostui osaksi kreikkalaisista ja osaksi paikallisesta ei-kreikkalaisesta väestöstä. Paikallisella kielellä kaupunki tunnettiin nimellä *Ardabda*, jonka sanottiin merkitsevän ”Seitsemää jumalaa”. Kaupungin kansalaisesta käytettiin etnonyymiä *Theodosieus* ().

Theodosia kukoisti viljanviennin ansiosta. 400-luvulla eaa. kaupunki vastusti Pantikapaionia ja Bosporoksen valtakuntaan liittymistä. 300-luvulla eaa. se kuitenkin tuli osaksi Bosporoksen valtakuntaa, ja kuului tämän jälkeen Pantikapaionin alaisuuteen. Kaupunki löi omaa hopearahaa 430-luvulla eaa. ja pronssirahaa 300-luvulla eaa. Theodosian suurinta kukoistusaikaa olivat 300- ja 200-luvut eaa., mutta se kärsi tämän jälkeen Bosporoksen valtakunnan ja skyyttien välisistä sodista sekä orjien kapinoinnista ja taantui. Mithridates VI kukisti kapinan ja sai Theodosian valtaansa. Myöhemmin kaupunki kapinoi häntä vastaan.

Kaupunki vaikuttaa raunioituneen roomalaisella kaudella Arrianoksen aikaan 100-luvulle jaa. tultaessa. Sen nimi esiintyy silti myös myöhemmissä lähteissä, ja se vaikuttaa elpyneen 200-luvulle jaa. tultaessa. Kaupunki oli olemassa vielä varhaisella bysanttilaisella kaudella. Myöhempinä aikoina se tunnettiin nimellä *Kafa* (, ). *[[Ravennan kosmografia]]ssa* kaupunki esiintyy nimellä *Theodosiopolis*.

## Rakennukset ja löydökset

Theodosia tunnetaan arkeologisesti vain huonosti. Löytöihin lukeutuu joidenkin rakennusten jäänteitä sekä muun muassa nekropolis eli hauta-alue, jonka haudat ajoittuvat 400–300-luvuille eaa. Suurin osa löydetyistä raunioista on peräisin keskiaikaisesta kaupungista.

## Lähteet
Vermontin kansalliskaarti

**Vermontin kansalliskaarti** () on Yhdysvaltain kansalliskaartin alainen sotilasreservi. Se koostuu kahdesta eri haarasta: maa- ja ilmavoimista. Kansalliskaartin komentajana toimii Vermontin kuvernööri, ellei Yhdysvaltain presidentti ole erikseen ottanut joukkoja komentoonsa.

Kansalliskaarti myöntää seuraavia ansiomitaleja:

*  Vermont National Guard Career Service Award
*  Vermont National Guard Commendation Medal
*  Vermont National Guard Desert Storm Ribbon
*  Vermont National Guard Distinguished Service Medal State Award
*  Vermont National Guard Good Conduct Ribbon
*  Vermont National Guard Medal for Merit
*  Vermont National Guard Meritorious Service Ribbon
*  Vermont National Guard National Defense Service Medal
*  Vermont National Guard Organizational Excellence Award
*  Vermont National Guard Outstanding Unit Award
*  Vermont National Guard Service Ribbon
*  Vermont National Guard Patriots Medal
*  Vermont National Guard Professional Development Medal
*  Vermont National Guard State Medal of Merit Work of a State Goverment Agency
*  Vermont National Guard State Special Duty Ribbon
*  Vermont National Guard State Special Duty Ribbon Work of a State Government Agency
*  Vermont National Guard Service Ribbon Work of a State Government
*  Vermont National Guard World War II Medal

## Lähteet
Sokka (Avatar)

**Sokka** on fiktiivinen hahmo animaatiosarjassa ''Avatar: The Last Airbender''- Hän syntyi Etelänavalla eteläiseen vesiheimoon. 

Sokka on Kannan lapsenlapsi, ja Kataran isoveli. Hänen isänsä, Hakoda, lähti kaksi vuotta ennen sarjan tapahtumia muiden heimon miesten kanssa taistelemaan Tulikansaa vastaan Maan valtakunnan rinnalle. Hänen äitinsä, Kya, kuoli Kataran ja Sokkan ollessa vielä pikkulapsia. 

Sokka on luonteeltaan melko soturimainen, ja kantaakin aina mukanaan terävää bumerangia ja miekkaa. Hänen hiuksensa on ajeltu sivuilta, ja päällimmäiset on sidottu pienelle nutturalle.

Sokka toimii sarjan koomisena hahmona, joka yleensä joutuu noloihin ja vaikeisiin tilanteisiin. Kirjassa 1 Sokka, Katara ja Aang joutuvat Kyoshi-sotureiden hyökkäyksen kohteeksi. Sokka ihastuu sotureiden johtajaan, Sukiin, joka suutelee Sokkaa poskelle kun tämän pitää mennä Aangin ja Kataran mukaan. Kirjan 1 lopussa Sokkalla on suhde pohjoisen vesiheimon prinsessaan, Yueen. Yue kuitenkin muuttuu kuuksi ja kirjassa 2 Sokka tapaa jälleen Sukin.
Oleksandr Tymtšyk

**Oleksandr Vasylovytš Tymtšyk** (; s. 20. tammikuuta 1997) on ukrainalainen jalkapalloilija, pelipaikaltaan oikea laitapuolustaja. Hän edustaa Ukrainan jalkapalloliigan FK Dynamo Kiovaa. Hän on pelannut Ukrainan A-maajoukkueessa vuodesta 2020.

Tymtšyk syntyi Vinnytsjan alueella sijaitsevassa Kryklyvetsin taajamassa ja aloitti juniorina Volodymyr-Volynskyin BRV-VIK-joukkueessa. Vuonna 2013 hän siirtyi FK Dynamo Kiovaan. Ensimmäisen ottelunsa Dynamon ykkösjoukkueessa hän pelasi vuonna 2016. Vuonna 2017 hän pelasi lainalla FK Stal Kamjanskessa ja vuosina 2017–2020 FK Zorja Luhanskissa. Heinäkuussa 2020 Tymtšyk palasi Dynamoon, jonka kanssa hänellä on voimassa sopimus vuoteen 2025 asti. Hän on pelannut kauden 2023–2024 loppuun mennessä 134 pääsarjaottelua ja tehnyt niissä kuusi maalia.

Tymtšyk on edustanut Ukrainaa useissa nuorten maajoukkueissa. Ensimmäisen kerran hän pelasi Ukrainan miesten maajoukkueessa syyskuussa 2020 UEFAn Kansojen liigan otteluissa Sveitsiä ja Espanjaa vastaan. Hän kuului kesällä 2021 pelatuissa EM-kilpailuissa Ukrainan joukkueeseen mutta jäi vaihtopelaajaksi. EM-kilpailuissa 2024 hän on päässyt pelaamaan. Hän on pelannut juhannukseen 2024 mennessä 19 A-maaottelua, joissa hän on ollut 15 kertaa avauskokoonpanossa. Hän on tehnyt A-maaotteluissaan yhden maalin, syyskuussa 2022 Kansojen liigan ottelussa Armeniaa vastaan.

## Lähteet
Brandon Williams

**Brandon Williams** (s. 3. syyskuuta 2000 Manchester, Iso-Britannia) on englantilainen jalkapalloilija, joka edustaa Englannin mestaruussarjassa pelaavaa Hull Cityä. Hänen pelipaikkansa on pääasiassa vasen laitapuolustaja, mutta hän kykenee pelaamaan myös oikealla.

Hän aloitti uransa Manchester Unitedin junioreissa ja nousi sieltä nuorisoakatemiaan. Ensimmäisen virallisen ottelunsa edustusjoukkueessa hän pelasi 2019–20 Englannin liigacupissa. Hän pelasi kauden aikana 17 valioliigaottelua, joissa teki yhden ja syötti yhden maalin. Eurooppa-liigassa hän pelasi kahdeksan, FA Cupissa kuusi ja liigacupissa viisi ottelua. Kaudella 2020–2021 hän pelasi neljä ottelua Valioliigassa, kaksi Mestarien liigassa, neljä Eurooppa-liigassa sekä neljä peliä kansallisissa cupeissa.n
Williams pelasi kauden 2021–22 lainalla Norwich Cityssä, jossa hän oli kentällä 29 ottelussa, joista 26 oli valioliigaotteluita. Kaudeksi 2022–23 hän palasi takaisin Unitediin, mutta pääsi pelaamaan ykkösjoukkueessa vain viisi minuuttia yhdessä liigacupin ottelussa. Seuraavalla kaudella hän pelasi lainalla Ipswich Townissa 15 mestaruussarjan ottelua ja teki kaksi maalia. Hänen sopimuksensa Manchester Unitedin kanssa päättyi kesällä 2024, minkä jälkeen hän oli vuoden ilman seuraa ennen kuin teki kesällä 2025 sopimuksen mestaruussarjan Hullin kanssa.

Maajoukkuetasolla hän on edustanut Englannin U20- ja U21-joukkueita.

## Lähteet
Aktuellt i Politiken

**Aktuellt i Politiken** (lyh. **AiP**) on Ruotsin sosiaalidemokraattisen työväenpuolueen omistama viikkolehti ja puolueen äänenkannattaja.
## Lähteet

## Aiheesta muualla
* Lehden verkkosivut
Lancia Delta Group A

**Lancia Delta Group A** on Lancian A-ryhmän sääntöjen mukainen ralliauto, joka perustuu Lancia Delta HF 4WD -malliin. A-ryhmän ralliauto kehitettiin B-ryhmän autojen kieltämisen jälkeen. Mallista kehitettiin päivitysversioita, kunnes Lancia vetäytyi rallista.

Delta Group A -autossa oli kaksilitrainen turboahdettu moottori. Autolla ajoivat muun muassa Massimo Biasion, Juha Kankkunen ja Markku Alén. Lancia voitti autolla valmistajien mestaruuden kuusi kertaa peräkkäin vuodesta 1987 vuoteen 1992. Lisäksi autolla voitettiin kuljettajien mestaruudet kausilla 1988, 1989 ja 1991. Vuoden 1991 jälkeen Lancia vetäytyi tehdastallina ja vuoden 1992 mestaruuden voitti Jolly Club -talli. Vuosi 1993 oli Lancialle viimeinen MM-sarjassa.

## WRC-voitot

## Lähteet
Joseph-Antoine Bell

**Joseph-Antoine (JoJo) Bell** (s. 8. lokakuuta 1954 Mouandé, Kamerun) on uransa lopettanut kamerunlainen jalkapallomaalivahti. Hän oli pelityyliltään aikakaudelleen harvinainen liberomainen paljon liikkuva ja jalalla pelaava maalivahti.

Hän pelasi vuoteen 1981 asti Kamerunlaisessa Union Doualassa, siirtyi sieltä Norsunluurannikolle Africa Sportsin joukkueeseen kahdeksi kaudeksi ja sen jälkeen Egyptiin El Mokawlooniin myön kahdeksi kaudeksi.

Bell siirtyi Egyptistä Ranskan pääsarjaan. Hän oli siirtyessään jo 31 -vuotias. Ranskassa hän pelasi Marseillen, Toulonin, Bordeauxin ja Saint-Étiennen joukkueissa ja lopetti uransa liki nelikymppisenä Saint-Etiennessä.

Hänet valittiin Kamerunin maajoukkueeseen sekä vuosien 1982, että 1990 maailmanmestaruuskilpailuihin, mutta hän ei pelannut näissä yhtään ottelua. Hän pääsi pelaamaan ensimmäisen MM-ottelunsa vasta vuoden 1994 kilpailuissa. Hän oli mukana myös 1984 Olympialaisten joukkueessa sekä 1984 ja 1988 kultaa voittaneissa African mestaruuskilpailujen joukkueissa. Monen mielestä hän jäi toisen Kamerunin huippuvahdin Thomas N'Konon varjoon maajoukkueurallaan.

Jalkapallon historiayhteisö IFFHS valitsi Bellin *African goalkeeper of the century*:ksi yhtenä tekemiään vuosisadan pelaajien valintoja.
## Lähteet
Niilo Seljanti

**Niilo Antero Seljanti**, aiemmin **Suutari** (28. lokakuuta 1928 Räisälä – 15. tammikuuta 2019 Pori) oli suomalainen yritysjohtaja, joka sai kauppaneuvoksen arvonimen. 

## Henkilöhistoria
Seljannin vanhemmat olivat maanviljelijä Juho Suutari ja Ida Poskiparta ja puoliso vuodesta 1956 ekonomi Lilli Vieno Käyhkö. Seljanti kävi Osuuskauppakoulun 1950–1951 ja SOK:n liikkeenjohdollinen kenttäkoulutuksen 1955–1957 ja jatkokoulutuksen 1968–1969. Hän oli Räisälän Maidonmyyntiosuuskunnan maitolanhoitaja 1943–1944, Kokemäen Osuuskaupan myyjä 1947–1951 ja myymälän tarkastaja ja mainonnanhoitaja 1951–1955, SOK:n Porin konttorin säästökassatarkastaja 1957–1959, Maanviljelijäin Osuuskaupan, sittemmin Kauppakunta Sataharju, toimitusjohtaja Säkylässä 1959–1965, Osuuskauppa Yhtymän toimitusjohtaja Lappeenrannassa 1965–1968 ja Keski-Pohjanmaan Osuuskaupan markkinointijohtaja Kokkolassa 1968–1972 ja toimitusjohtaja 1972–1987. Seljannilla oli myös useita luottamustehtäviä. Sotilasarvoltaan hän oli reservin sotamies. Kauppaneuvoksen arvonimen Seljanti sai 1986. 

## Julkaisuja
* *Minä, missä, milloin: vuosikymmenieni kronikka*, 2004

## Lähteet
Jukka R. Heino

**Jukka Rafael Heino** (5. toukokuuta 1930 Turku – 13. marraskuuta 2014) oli suomalainen yritysjohtaja, joka sai kauppaneuvoksen arvonimen. 

Heinon vanhemmat olivat verojohtaja, maanviljelijä Emil Heino ja pankkivirkailija Eeva Gylden ja puoliso vuodesta 1954 kotitalousopettaja Aira Lempi Aliisa Kause (1927–2018). Heino kävi keskikoulun Perniön yhteiskoulussa ja Maatalousnormaalikoulun maamieskoulun Järvenpäässä ja valmistui agrologiksi Mustialan maamiesopistosta. Hän suoritti lisäksi kaupan alan kursseja ja teki useita opintomatkoja ulkomaille. Heino oli Maataloustuottajain Varsinais-Suomen liiton järjestökonsultti 1954–1955 ja Tuottajain Maidon kuljetuspäällikkö 1956–1957, hankintapäällikkö 1958–1963, apulaisjohtaja 1963–1975, toimitusjohtajan varamies vuodesta 1975, hankintajohtaja 1976, vt. toimitusjohtaja 1976–1977 ja toimitusjohtaja 1977–1991. Hänellä oli lisäksi lukuisia asiantuntija- ja luottamustehtäviä. Sotilasarvoltaan Heino oli reservin yliluutnantti (1983). Hän sai kauppaneuvoksen arvon 1987, samoin kuin useita ansiomerkkejä. Taiteilija Valentin Tsekzmasov maalasi hänen muotokuvansa 1992.

Heino osallistui vuodesta 1980 aktiivisesti Riihimäen Lions klubin toimintaan ja oli vuonna 1960 vastaavan Orimattilan klubin perustajajäsen sekä toimi 1982–1983 Lions-liiton puheenjohtajana.

Heino kuoli vuonna 2014 ja hänet on haudattu Eurassa Euran kirkonviereiselle hautausmaalle. 

## Lähteet
Paavo Siurua

**Paavo Juhani Siurua** (9. toukokuuta 1931 Oulu – 29. maaliskuuta 1989 Oulu) oli suomalainen yritysjohtaja, joka sai kauppaneuvoksen arvonimen. 

Siuruan vanhemmat olivat kansakoulunopettaja Niilo Bernhard Siurua ja kauppa-apulainen Aino Elina Lipponen ja puoliso vuodesta 1962 Leila Kiviharju. Siurua tuli ylioppilaaksi Oulun lyseosta 1949 ja valmistui ekonomiksi Helsingin kauppakorkeakoulusta 1953. Hän oli Pohjanmaan Kauppiaiden Oy:n konttoripäällikkö Vaasassa 1954–1957 ja osastopäällikkö Oulussa 1959–1964, Noiro Oy:n osastopäällikkö Helsingissä 1965–1966, A & O -ryhmän toiminnanjohtaja 1966–1967, Oy Kerilon Ltd:n toimitusjohtaja Torniossa 1967–1972, Säteri Oy Kerilonin johtaja 1972–1974, Suurmarkkinat Oy:n varatoimitusjohtaja Helsingissä 1974–1975 ja Pohjanmaa Oy:n toimitusjohtaja Oulussa 1976–1987 ja hallituksen puheenjohtaja vuodesta 1976. Siurualla oli myös lukuisia luottamustehtäviä. Sotilasarvoltaan hän oli reservin kersantti. Siurua sai kauppaneuvoksen arvonimen 1987. Taiteilija Erkki Koponen maalasi hänen muotokuvansa 1981.

## Lähteet
Horodok (Hmelnytskyin alue)

**Horodok** () on kaupunki Ukrainan Hmelnytskyin alueen H’melnytskyin piirissä.
Horodok sijaitsee Dnestrin vesistöön kuuluvan Smotrytšjoen varrella, 50 kilometriä alue- ja piirikeskus H’melnytskyistä lounaaseen. Alueellinen maantie R-50 kulkee kaupungin kautta, siellä on linja-autoasema. Kaupungin kautta kulkee myös rautatie.

Ukrainan tilastokeskus arvioi kaupungin väkiluvuksi 15&nbsp;835 asukasta vuoden 2021 alussa. Vuonna 2001 väkiluku oli 16&nbsp;484 ja väestö oli etnisesti valtaosin ukrainalaisia.

Horodok mainiaan kirjallisissa lähteissä vuonna 1392. Kaupunginoikeudet paikkakunta sai 1786. Puolan jaossa vuonna 1793 paikkakunta tuli Venäjän keisarikunnan piiriin. Neuvostoliiton aikana Horodokilla oli kaupunkityyppisen taajaman asema, vuodesta 1957 kaupungin asema.

Ukrainan vuonna 2020 tehdyn aluehallintouudistuksen jälkeen kaupunki kuulunut H’melnytskyin piiriin; tätä ennen se oli vuodesta 1923 ollut Horodokin piirin piirikeskus.


Horodok, Khmelnytskyi Oblast.jpg|Horodokin kaupunkia.
Church in Horodok, Khmelnytskyi Oblast.jpg|Kirkko Horodokissa.


## Lähteet

## Aiheesta muualla
Josip Šutalo

**Josip Šutalo** (s. 28. helmikuuta 2000 Čapljina, Bosnia ja Hertsegovina) on kroatialainen jalkapalloilija. Hän on pelipaikaltaan keskuspuolustaja. Hän edustaa Alankomaiden Eredivisiessä pelaavaa Ajaxia. Hän on pelannut Kroatian A-maajoukkueessa vuodesta 2022.

Šutalo siirtyi Dinamo Zagrebin junioreihin vuonna 2014 ja pelasi edustusjoukkueessa ensimmäisen kerran kaudella 2019–2020. Tammi-kesäkuussa 2021 hän pelasi lainalla Istrassa. Hän on pelannut Kroatian ykkösliigassa Dinamo Zagrebin joukkueessa 65 ottelua, joissa hän on tehnyt neljä maalia, ja Istrassa 22 ottelua. Hän pelasi muutaman ottelun Dinamo Zagrebin mestaruuskausilla 2019–2020 ja 2023–2024 sekä kuului vakiokokoonpanoon mestaruuskausilla 2021–2022 ja 2022–2023. Kaudella 2021–2022 Šutalo pelasi Eurooppa-liigassa seitsemän ottelua ja teki maalin kotikentällä alkulohko-ottelussa Rapid Wieniä vastaan. Kaudella 2022–2023 hän pelasi Mestarien liigassa joukkueensa kaikki kuusi ottelua alusta loppuun.

Šutalo siirtyi alankomaalaisseura Ajaxiin elokuussa 2023. Hän pelasi kaudella 2023–2024 Eredivisiessa 23 ottelua, jotka yhtä lukuun ottamatta avauskokoonpanossa, ja teki maalin kauden viimeisessä liigaottelussa Vitesseä vastaan. Hän pelasi Eurooppa-liigassa viisi ja Konferenssiliigassa kolme ottelua.

Šutalo on pelannut Kroatian nuorisomaajoukkueissa kaikissa ikäluokissa 15-vuotiaista 21-vuotiaisiin. Hän pelasi Kroatian A-maajoukkueessa ensimmäiset ottelunsa kesäkuussa 2022 Kansojen liigassa Tanskaa ja Ranskaa vastaan sekä syyskuussa vielä uudelleen Tanskaa vastaan. Näissä kolmessa ottelussa hän pelasi täydet minuutit. MM-kilpailuissa 2022 hän pelasi täydet minuutit pronssiottelussa Marokkoa vastaan jäätyään aiemmissa otteluissa ilman peliaikaa. Kesäkuussa 2023 hän loukkaantui Kansojen liigan välieräottelussa Alankomaita vastaan ja joutui tulemaan jatkoajan alussa vaihtoon mutta pystyi pelaamaan Kroatian tappioon päättyneessä loppuottelussa Espanjaa vastaan. Hän on pelannut toukokuun 2024 loppuun mennessä 13 A-maaottelua, joissa yhtä lukuun ottamatta täydet minuutit.

## Lähteet

## Aiheesta muualla
Josip Stanišić

**Josip Stanišić** (s. 2. huhtikuuta 2000 München, Saksa) on kroatialainen jalkapalloilija. Hän on pelipaikaltaan puolustaja ja pituudeltaan 187-senttimetrinen. Hän edustaa Saksan Bundesliigassa Bayern Müncheniä, jonka junioreihin hän siirtyi tammikuussa 2017. Hän on pelannut koko uransa Saksassa.

Stanišić pelasi Bayern Münchenin edustusjoukkueessa ensimmäisen kerran huhtikuussa 2021 Bundesliigassa Union Berliniä vastaan. Kaudella 2021–2022 hän pelasi 13 bundesliigaottelua ja teki maalin kauden viimeisessä ottelussa Wolfsburgia vastaan. Mestarien liigassa hän pääsi vaihdosta kentälle kahteen otteluun. Kaudella 2022–2023 hän pelasi 14 bundesliigaottelua ja kahdeksan Mestarien liigan ottelua.

Stanišić siirtyi elokuussa 2023 yhden kauden mittaiselle lainalle Bayer Leverkuseniin. Hän voitti Bayern Münchenin bundesliigamestaruuksien jatkoksi myös Leverkusenissa liigamestaruuden ja lisäksi Saksan cupin. Hän pelasi kauden aikana 20 bundesliigaottelua, joissa hän teki kolme maalia, muun muassa yhden helmikuussa Bayern Müncheniä vastaan Leverkusenin voittaessa 3–0. Eurooppa-liigassa Leverkusen ylsi loppuotteluun ja Stanišić pelasi 13 ottelua, joissa hän teki yhden maalin, 2–2-tasoitusmaalin toisessa välierässä AS Romaa vastaan.

Stanišić pelasi marraskuussa 2018 kaksi ottelua Saksan alle 19-vuotiaiden maajoukkueessa mutta siirtyi sitten edustamaan Kroatiaa, jonka alle 21-vuotiaiden maajoukkueessa hän pelasi kolme ottelua maalis-kesäkuussa 2022. Hän pelasi Kroatian A-maajoukkueessa ensimmäiset ottelunsa MM-karsinnoissa loka-marraskuussa 2021. Hän on pelannut heinäkuun 2024 loppuun mennessä 20 A-maaottelua, joista 15:ssä hän on ollut avauskokoonpanossa. Hän pelasi MM-kilpailuissa 2022 täydet minuutit pronssiottelussa Marokkoa vastaan jäätyään aiemmissa otteluissa ilman peliaikaa. EM-kilpailuissa 2024 hän pelasi täydet minuutit alkulohko-otteluissa Espanjaa ja Italiaa vastaan.

## Saavutukset
Päivitetty 5. kesäkuuta 2024.

**[[FC Bayern München]]**

* Bundesliigan mestari: 2020–2021, 2021–2022 ja 2022–2023
* DFL-Supercup: 2021 ja 2022

**[[Bayer 04 Leverkusen]]**

* Bundesliigan mestari: 2023–2024
* Saksan cup: 2023–2024

## Lähteet
Volodymyr Popovytš

**Volodymyr Popovytš**, myös **Volodymyr Popovych**, (; 7. joulukuuta 1922 Olszany (Vilšany), Lwówin voidovikunta, Galitsia, Puola – 8. joulukuuta 2015 Saint-Denis, Ranska) oli Belgiassa asunut ukrainalaissyntyinen lääkäri, päätoimittaja, taiteen keräilijä ja paikallispoliitikko.

Popovytš opiskeli Lvivin yliopistossa 1942–1944 ja Louvainin katolisessa yliopistossa 1945–1950. Hän johti 1951–1986 Belgian Ukrainan-apukomiteaa (UDK) ja oli sen julkaiseman *Visti*-lehden päätoimittaja 1972–1989. Hän keräsi ukrainalaista taidetta ja julkaisi ukrainalaisten taiteilijoiden tuotannon luetteloita ja heitä käsitteleviä artikkeleita useissa lehdissä. Popovytšin kokoelmissa on muun muassa Oleksa Hryštšenkon teoksia.

## Lähteet
Martin Erlić

**Martin Erlić** (s. 24. tammikuuta 1998 Zadar) on kroatialainen jalkapalloilija, joka edustaa Italian Serie A:ssa pelaavaa Bolognaa. Hän on pelipaikaltaan keskuspuolustaja. Hän on pelannut Kroatian A-maajoukkueessa vuodesta 2022.

Erlićin kyvyt huomattiin 12-vuotiaana, kun Kroatian suurseura Dinamo Zagreb poimi hänet riveihinsä. Sieltä hän siirtyi Rijekan kautta Parmaan ja sieltä seuraavaksi Sassuoloon.

Erlić lainattiin Sassuolosta FC Südtiroliin Serie C:hen, missä hän teki edustusjoukkuedebyyttinsä. Kaudet 2018–2022 hän pelasi Speziassa. Ensimmäisellä kaudella hän pelasi Spezian edustusjoukkueessa vain yhden Italian cupin ottelun, mutta seuraavalla kaudella hän pelasi Serie B:ssä nousukarsinta mukana lukien 27 ottelua. Kaudella 2020–2021 hän pelasi Serie A:ssa 27 ottelua ja teki kolme maalia, joista ensimmäisen Sassuoloa vastaan. Kaudella 2021–2022 hän pelasi 30 Serie A -ottelua ja teki niissä kaksi maalia.

Kaudella 2022–2023 Erlić pelasi vihdoin Sassuolon Serie A -joukkueessa. Tuolla kaudella hänelle kertyi 28 liigaottelua. Kaudella 2023–2024 hän pelasi 32 Serie A -ottelua ja teki niissä yhden maalin.

Elokuussa 2024 Erlić siirtyi jatkamaan Serie A-pelejään Bolognaan.

Erlić pelasi useissa Kroatian nuorisomaajoukkueissa. Hän pelasi kaksi ottelua alle 17-vuotiaiden EM-kilpailuissa 2015, kolme ottelua alle 17-vuotiaiden MM-kilpailuissa 2015, kaksi ottelua alle 19-vuotiaiden EM-kilpailuissa 2016 ja kaksi ottelua alle 21-vuotiaiden EM-kilpailuissa 2021.

Erlić pelasi ensimmäisen A-maaottelunsa kesäkuussa 2022 Kansojen liigassa Ranskaa vastaan. Hän kuului pronssia saavuttaneeseen Kroatian joukkueeseen MM-kilpailuissa 2022 mutta ei pelannut turnauksessa minuuttiakaan. Kesäkuussa 2023 hän pelasi täydet minuutit Kansojen liigan tappiollisessa loppuottelussa Espanjaa vastaan. Hän on pelannut kesäkuun 5. päivään 2024 mennessä yhdeksän A-maaottelua, joissa hän on ollut kahdeksan kertaa avauskokoonpanossa.

## Lähteet
Jean-Baptiste Bourguignon d'Anville

**Jean-Baptiste Bourguignon d'Anville** (11. heinäkuuta 1697 Pariisi – 28. tammikuuta 1782 Pariisi) oli ranskalainen maantieteilijä ja kartografi. Häntä on kutsuttu ehkä 1700-luvun suurimmaksi maantieteilijäksi.

## Elämä ja ura
D'Anvillen aloitti maantieteellisen tutkimuksen lapsena. Myöhemmin hänen ystävyyssuhteensa antikvariaatti Abbé Longueruen kanssa auttoi suuresti hänen opintojaan. Hänen ensimmäinen vakavasti otettava karttansa, antiikin Kreikan kartta, julkaistiin hänen ollessaan 15-vuotias, ja 22-vuotiaana hänet nimitettiin yhdeksi kuninkaan maantieteilijöistä, ja hän alkoi herättää Ranskan hallinnon huomiota. D'Anvillen tutkimukset kattoivat kaikki maantieteen aihealueet. Hän ei tutkinut ainoastaan antiikin ja nykyajan historioitsijoita ja tutkimusmatkailijoita, vaan myös runoilijoita ja filosofeja. Yksi hänen tavoitteistaan oli kriittisesti uudistaa maantiedettä lopettamalla vanhojen karttojen sokea kopiointi, arvioimalla uudelleen yleisesti hyväksyttyjen paikkojen sijainnit tarkastelemalla kaikkia kuvailuun liittyviä auktoriteetteja ja jättämällä kartografiasta pois kaikki nimet, joiden tueksi ei ole riittävästi todisteita. Laajat alueet, jotka ennen olivat olleet maiden ja kaupunkien peitossa, olivat siten D'Anvillen  kartoissa tyhjiä.

D'Anvillea työllisti aluksi tutkimusmatkailijoiden, kuten Marchais'n, Charlevoix'n, Labat'n ja Duhalden, saavutusten havainnollistaminen kartoilla. Viimeksi mainitun kirjailijan Kiinan historiikkia varten hänet palkattiin tekemään atlas, joka julkaistiin erikseen Haagissa vuonna 1737 (*Atlas général*). Vuosina 1735 ja 1736 hän julkaisi kaksi tutkielmaa maapallon muodosta. D'Anvillen vuonna 1743 laatima Italian kartta osoitti ensimmäisenä lukuisat virheet maan kartoituksessa, ja kartan yhteydessä oli ensimmäistä kertaa arvokas muistio, jossa esitettiin yksityiskohtaisesti kartan lähteet. Myöhempinä vuosinaan d'Anville kartoitti uudelleen kaikki antiikin sivilisaatioiden tärkeimmät maat (erityisesti Egyptin) ja julkaisi työn pohjalta teokset *Mémoire et abrégé de géographie ancienne et générale* (1768) ja *États formés en Europe après la chute de l'empire romain en occident* (1771). Vuonna 1754 hänestä tuli Académie des Inscriptions et Belles Lettres -akatemian jäsen ja vuonna 1775 hän sai Académie des Sciencesin ainoan maantieteelle varatun paikan, ja samana vuonna hänet nimitettiin kuninkaan johtavaksi maantieteilijäksi. Hänen viimeinen työnsä oli karttojen ja maantieteellisen aineiston kokoelman järjestäminen, joka on nykyään Ranskan kansalliskirjastossa. D'Anville julkaisi elinaikanaan 78 teosta ja 211 karttaa.

## Lähteet

## Aiheesta muualla
Berghemin uhrikivi

**Berghemin uhrikivi** (ruots. *Berghem offersten*) on Siuntiossa, Uudellamaalla sijaitseva rautakautinen uhrikivi. Uhrikivessä on seitsemän kuppia, ja se sijaitsee yksityisellä pihamaalla Backan kylässä Flaggbergetin tuntumassa.

Berghemin uhrikivi on Museoviraston lailla suojaama kiinteä muinaisjäännös.

## Lähteet
Wednesday Addams

**Wednesday Addams** on Charles Addamsin luoma kuvitteellinen hahmo, joka kuuluu Addamsin perheeseen. Hahmo esiintyi ensimmäistä kertaa vuonna 1938 *[[The New Yorker]]* -lehdessä julkaistussa strippisarjakuvassa ja sen jälkeen monissa televisiosarjoissa ja elokuvissa. Häntä ovat näytelleet muun muassa Lisa Loring ja Christina Ricci. Wednesday on pääosassa Netflixin vuonna 2022 alkaneessa samannimisessä televisiosarjassa, jossa hahmoa esittää Jenna Ortega.

## Addamsin perhe

Wednesday on osa Charles Addamsin luomaa kuvitteellista Addamsin perhettä. Hän on Gomez ja Morticia Addamsin tytär. Ydinperheeseen kuuluu myös Pugsley, joka esitetään vaihtelevasti joko Wednesdayn iso- tai pikkuveljenä.

## Hahmo
### Kehitys
Wednesdayn nimesi Charles Addamsin ystävä, kirjailija ja runoilija Joan Blake. Nimi on peräisin ”Maanantain lapsi on kaunis piltti” -lastenlorun säkeestä ”keskiviikon lapsi murheita saa” (). Hahmo mainittiin ensimmäistä kertaa nimeltä vuonna 1964 alkaneessa televisiosarjassa *[[The Addams Family (vuoden 1964 televisiosarja)|The Addams Family]]*.

### Ominaisuudet
Alkuperäisissä sarjakuvissa Wednesday esitetään 6–8 vuotiaana karmivana pikkutyttönä. Myöhemmin julkaistuissa elokuvissa ja televisiosarjoissa hahmo on joko lapsi tai teini-ikäinen. Broadwayn näytelmissä Wednesday on esitetty aikuisena.

Wednesday pitää tyypillisesti hiuksiaan kahdella letillä ja pukeutuu mustaan mekkoon. Hahmoa kuvataan tavallista lasta älykkäämmäksi ja ovelammaksi. Vuoden 1964 televisiosarjassa Wednesday esitetään outona mutta optimistisena lapsena, joka pitää hämähäkeistä ja päättömistä nukeista. Myöhemmissä sovituksissa Wednesday on synkempi ja väkivaltaisampi, mutta hän rakastaa edelleen kaameita asioita.

Vuoden 2022 televisiosarjassa Wednesdayllä on selvännäkijän kykyjä. Aiemmin hahmolla ei ole ollut yliluonnollisia voimia, vaikka yliluonnollisuutta on muuten perheestä kertovissa sarjoissa tai elokuvissa esiintynytkin.

## Lähteet

## Aiheesta muualla

* Wednesday Addams The Addams Family Wikissä
Ruslan Neštšeret

**Ruslan Oleksijovytš Neštšeret** (; s. 22. tammikuuta 2002) on ukrainalainen jalkapallomaalivahti, joka edustaa Ukrainan jalkapalloliigassa pelaavaa FK Dynamo Kiovaa.

Neštšeret syntyi Länsi-Ukrainan Mukatševossa. Hän liittyi Dynamon akatemiaan 12-vuotiaana. Hän pelasi seuran juniorijoukkueissa sekä Ukrainan nuorten maajoukkueissa, joissa hänet tunnettiin hyvänä rangaistuspotkujen torjujana. Vuosina 2018–2020 Neštšeret pelasi Dynamon alle 19-vuotiaiden joukkueessa, joka osallistui muun muassa UEFA Youth Leagueen. Elokuussa 2019 hän debytoi seuran alle 21-vuotiaiden joukkueessa. Lokakuussa 2020 Neštšeret pelasi ensimmäisen ottelunsa Dynamon ykkösjoukkueessa. 

## Lähteet
* 

### Viitteet
Hiihdon maailmanmestaruuskilpailut 2023

**Vuoden 2023 [[hiihdon maailmanmestaruuskilpailut|pohjoismaisten hiihtolajien maailmanmestaruuskilpailut]]** järjestettiin 21. helmikuuta – 5. maaliskuuta 2023 Planicassa, Sloveniassa.

## Aikataulu

## Maastohiihto
### Miehet
#### Sprintti (p)



**Päivämäärä**: 23. helmikuutaTulokset



#### Parisprintti (v)



**Päivämäärä**: 24. helmikuutaTulokset



#### 15 km (v)



**Päivämäärä**: 1. maaliskuutaTulokset



#### 15 km (p) + 15 km (v) yhdistelmäkilpailu



**Päivämäärä**: 24. helmikuutaTulokset



#### 50 km (p) yhteislähtö



**Päivämäärä**: 5. maaliskuutaTulokset



#### 4 × 10 km viesti



**Päivämäärä**: 3. maaliskuutaTulokset



### Naiset
#### Sprintti (p)



**Päivämäärä**: 23. helmikuutaTulokset



#### Parisprintti (v)



**Päivämäärä**: 26. helmikuutaTulokset



#### 10 km (v)



**Päivämäärä**: 28. helmikuutaTulokset



#### 7,5 km (p) + 7,5 km (v) yhdistelmäkilpailu



**Päivämäärä**: 25. helmikuutaTulokset



#### 30 km (p) yhteislähtö



**Päivämäärä**: 4. maaliskuutaTulokset



#### 4 × 5 km viesti



**Päivämäärä**: 2. maaliskuutaTulokset



## Yhdistetty
### Miehet
#### Normaalimäki (HS 100) + 10 km



**Päivämäärä**: 25. helmikuutaTulokset



#### Suurmäki (HS 138) + 10 km



**Päivämäärä**: 4. maaliskuutaTulokset



#### Joukkuekilpailu (suurmäki HS 138 + 4 × 5 km)



**Päivämäärä**: 1. maaliskuutaTulokset



### Naiset
#### Normaalimäki (HS 100) + 5 km



**Päivämäärä**: 24. helmikuutaTulokset



### Sekajoukkueet

#### Joukkuekilpailu (normaalimäki (HS 100) + 2 × 2,5 / 2 × 5 km)



**Päivämäärä**: 26. helmikuutaTulokset



## Mäkihyppy
### Miehet
#### Normaalimäki (HS 100)



**Päivämäärä**: 25. helmikuutaTulokset



#### Suurmäki (HS 138)



**Päivämäärä**: 3. maaliskuutaTulokset



#### Joukkuemäki (HS 138)



**Päivämäärä**: 4. maaliskuutaTulokset



### Naiset
#### Normaalimäki (HS 100)



**Päivämäärä**: 23. helmikuutaTulokset



#### Suurmäki (HS 138)



**Päivämäärä**: 1. maaliskuutaTulokset



#### Joukkuemäki (HS 100)



**Päivämäärä**: 25. helmikuutaTulokset



### Sekajoukkueet
#### Joukkuemäki (HS 100)



**Päivämäärä**: 26. helmikuutaTulokset



## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet

## Aiheesta muualla